На основу Решења Привредног суда у Ужицу 1.Ст.бр.14/15 од 18.09.2015. године, а у складу са члановима 131., 132. и 133. Закона о стечају („Службени гласник РС“, број: 104/2009, 99/2011-др. закон, 71/2012-УС и 83/2014) и Националним стандардом број 5 – Национални стандард о начину и поступку уновчења имовине стечајног дужника („Службени гласник РС“, број 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

# Привредно друштво за изградњу електронергетских објеката и постројења

# „24. СЕПТЕМБАР“ д.о.о. Ужице - у стечају, Ужице, ул. Момчила Тешића бр. 13

# О Г Л А Ш А В А

# пету продају непокретне имовине обухваћене имовинском целином 1 и прву продају

# непокретне и покретне имовине стечајног дужника обухваћене имовинском целином 2

# методом јавног надметања

|  |  |  |  |
| --- | --- | --- | --- |
| **Имовинска целина** | **Предмет продаје** | **Почетна****цена (дин.)** | **Депозит****(дин.)** |
| **1.** | **Имовинска целина бр. 1 – НОВА ВАРОШ, коју чини:****Земљиште:****. удео од ½ катастарске парцеле бр. 513/1 КО Нова Варош**, потез Магистрални пут 34, укупне површине 0.06.61 ха (од чега земљиште под зградом - објектом 1 је 0.01.93 ха, земљиште под делом зграде је 0.00.05 ха, а земљиште уз зграду - објекат 0.04.63 ха), врста земљишта: градско грађевинско земљиште, уписана у листу непокретности 753 КО Нова Варош, на којој су као носиоци права сусвојине уписани РС - државна својина, са правом коришћења „Електросрбија“ д.о.о. Краљево, са обимом удела 1/2 и приватна својина „24. септембар“ д.о.о., Ужице - у стечају, са обимом удела 1/2;**Објекти:*** **пословни простор - једна просторија за коју није утврђена делатност - котларница**, површине 22 m2, број посебног дела 2 у сутерену зграде бр. 1 у ул. Магистрални пут 34, на кат. парцели 513/1 КО Нова Варош, са правним статусом објекта изграђеног без одобрења за градњу, уписан у листу непокретности 753 КО Нова Варош, на којем је као држалац евидентиран„24. септембар“ д.о.о.,Ужице - у стечају;
* **пословни простор - две просторије за коју није утврђена делатност - магацин**, површине 44 m2, број посебног дела 3 у сутерену зграде бр. 1 у Ул. Магистрални пут 34 на кат. пар. 513/1 КО Нова Варош, са правним статусом објекта изграђеног без одобрења за градњу, уписан у листу непокретности 753 КО Нова Варош, на којем је као држалац евидентиран „24. септембар“ д.о.о., Ужице - у стечају;
* **пословни простор - две просторије за коју није утврђена делатност –канцеларијски простор**, површине 53 m2, број посебног дела 4 у приземљу зграде бр. 1 у ул. Магистрални пут 34 на кат. пар. 513/1 КО Нова Варош, са правним статусом објекта изграђеног без одобрења за градњу, уписан у листу непокретности 753 КО Нова Варош, на којем је као држалац евидентиран „24. септембар“ д.о.о., Ужице - у стечају
 | **733.556,00** | **733.556,00** |
| **2.** | **Имовинска целина бр. 2 – КРЧАГОВО, коју чини:****Земљиште:*** **удео од 14079/14800 катастарске парцеле бр. 9841 КО Ужице**, потес Бањичка (раније индустријска зона Крчагово), укупне површине 1.48.00 ха (од чега земљиште под зградом - објектом 1 је 0.40.12 ха, земљиште под зградом - објектом 2 је 0.00.81 ха, земљиште под зградом - објектом 3 је 0.02.12 ха, земљиште под зградом - објектом 4 је 0.02.13 ха, земљиште под зградом - објектом 5 је 0.00.21 ха, земљиште под зградом - објектом 6 је 0.00.06 ха, земљиште под зградом - објектом 7 је 0.00.23 ха, а земљиште уз зграду - објекат 1.02.32 ха), врста земљишта: градско грађевинско земљиште, уписано у листу непокретности 12339 КО Ужице, на којој су као носиоци права сусвојине уписани Град Ужице са обимом удела од 721/14800 и „24. септембар“ д.о.о. у стечају из Ужица са обимом удела од 14079/14800;

**Објекти:*** **зграда за производњу електричних машина и апарата,** површине у основи 4012 m2, спратности По+Пр+1Сп, уписана као зграда број 1 на кат. пар. 9841 КО Ужице, потес Бањичка, Радничка бб, са правним статусом објекта који има одобрење за употребу у листу непокретности 12339 КО Ужице, на којој је као носилац права својине уписан „24. септембар“ д.о.о. у стечају из Ужица и која према Извештају овлашћеног проценитеља Александра Ђорђевића о процени вредности непокретне имовине има БРГП 6.117 m²;
* **помоћна зграда - магацин,** површине у основи 212 m2, спратности Пр, уписана као зграда број 3 на кат. пар. 9841 КО Ужице, потес Бањичка, са правним статусом објекта који има одобрење за употребу у листу непокретности 12339 КО Ужице, на којој је као носилац права својине уписан „24. септембар“ д.о.о. у стечају из Ужица;
* **помоћна зграда – управна зграда,** површине у основи 213 м2, спратности Пр, уписана као зграда број 4 на кат. пар. 9841 КО Ужице, потес Бањичка, са правним статусом објекта који има одобрење за употребу у листу непокретности 12339 КО Ужице, на којој је као носилац права својине уписан „24. септембар“ д.о.о. у стечају из Ужица;
* **помоћна зграда,** површине у основи 6m2, спратности Пр, уписана као зграда број 6 на кат. пар. 9841 КО Ужице, потес Бањичка, са правним статусом објекта изграђеног без одобрења за градњу у листу непокретности 12339 КО Ужице, на којој је као носилац права својине уписан „24. септембар“ д.о.о. у стечају из Ужица;
* **помоћна зграда,** површине у основи 23m2, спратности Пр, уписана као зграда број 7 на кат. пар. 9841 КО Ужице, потес Бањичка, са правним статусом објекта изграђеног без одобрења за градњу у листу непокретности 12339 КО Ужице, на којој је као носилац права својине уписан „24. септембар“ д.о.о. у стечају из Ужица;
* **портирница** - објекат изграђен без одобрења за градњу на катастарској парцели 9841 КО Ужице, није уцртана у копији плана и није евидентирана у катастру непокретности, према Извештају овлашћеног проценитеља Александра Ђорђевића о процени вредности непокретне имовине објекат има БРГП 43,51 m² и спратности је Пр;
* **помоћна зграда – магацин од сипорекса** - објекат изграђен без одобрења за градњу на катастарској парцели 9841 КО Ужице, није уцртан у копији плана и није евидентиран у катастру непокретности, према Извештају о процени вредности непокретне имовине израђеној од овлашћеног проценитеља Александра Ђорђевића има БРГП 60,48 m² и спратности је Пр;
* **подно складиште са надстрешницом** – објекат изграђен без одобрења за градњу на катастарској парцели 9841 КО Ужице, није уцртан у копији плана и није евидентиран у катастру непокретности, према Извештају овлашћеног проценитеља Александра Ђорђевића о процени вредности непокретне имовине, армиранобетонски плато је површине 474,40 m²

**Напомена: поједини објекти из ове имовинске целине изграђени су без одобрења за изградњу и као такви евидентирани су у листу непокрености, док објекти портирнице, магацина од сипорекса и подног складишта са надстрешницом нису уцртани у копију плана и нису евидентирани у листу непокретности и као такви продају се као ванкњижно власништво стечајног дужника у виђеном стању и без доказа о грађењу истих. Купац сноси све ризике који се односе на правни статус ових објеката као и ризик евентуалног рушења истих.****Покретна имовина:** * опрема, залихе и канцеларијски намештај према спецификацији у прилогу продајне документације;

  | **110.787.644,00** | **44.315.058,00** |

**Право на учешће имају сва правна и физичка лица која:**

1. након преузимања предрачуна**, изврше уплату ради откупа продајне документације за Целину 1 у износу од 20.000,00 динара + ПДВ и за Целину 2 у износу од 100.000,00 динара + ПДВ.** Предрачун се може преузети сваког радног дана у периоду од 10 до 15 часова, у пословним просторијама ст. дужника ул. Момчила Тешића 13 у Ужицу уз обавезну претходну најаву поверенику стечајног управника. Рок за откуп продајне документације је најкасније **03.07.2020. године**.
2. е најкасније**\_\_\_\_\_\_\_\_\_\_\_. године**.
3. **уплате депозит** за учешће у продаји на текући рачун стечајног дужника **број 325-9500600020592-63 код „Војвођанска банка“ АД Нови Сад, ФилијалаУжице**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је најкасније 03.07.2020. године).**У случају да се као депозит положи првокласна банкарска гаранција,оригинал исте се ради провере мора доставити искључиво лично/директно стечајном управнику – Служби финансија Агенције за лиценцирање стечајних управника,Теразије бр. 23, 6 спрат, Београд, најкасније до **03.07.2020. године**до 15 часова по београдском времену (GMT+2). Банкарска гаранција мора имати рок важења до **10.09.2020. године**. У обзир ће се узимати само банкарске гаранције које пристигну на назначену адресу у назначено време.
4. **потпишу Изјаву о губитку права на повраћај депозита.** Изјава чини саставни део продајне документације.

Имовина се купује у виђеном стању.Након откупа продајне документације иста се може разгледати сваког радног дана у периоду од 10:00 до 15:00 часова, а најкасније 7 (седам) дана пре дана одржавања заказане продаје.

Након уплате депозита а најкасније до **03.07.2020. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 10.07.2020. године у 11:00 часова на адреси: Агенција за лиценцирање стечајних управника – Центар за стечај, Теразије бр. 23, Београд, III спрат „Симпо сала“. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00 до 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 5 (пет) радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 5 (пет) радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: повереник Милорад Симовић, контакт телефон **063/542-225**.